text: Røveri i Bramming
  22 december 2015 kl. 15.37
  Tirsdag eftermiddag er der begået røveri mod Andelskassen i Bramming. Politiet efterlyser  3 maskerede mænd.
  Syd og Sønderjyllands Politi oplyser på Twitter, at der for kort tid siden er begået røveri i Bramming. Tre sortklædte mænd er flygtet fra gerningsstedet, og bliver nu efterlyst sammen med en koksgrå Audi stationcar. 
  Vagtchef Erik Lindholdt fortæller til TV SYD, at der formentlig har været to røvere inde i banken. Her truede de med et koben personalet til at udlevere et ukendt kontantbeløb.
  Politiet fik anmeldelsen klokken 16.06 og flugtbilen er sidst set kørende med høj hastighed på Terpvej mod Gørding.
  Efterforskningsleder Anders Uhrskov fra Syd og Sønderjyllands Politi oplyser tirsdag aften til TV SYD, at de søger vidner, der måske har set flugtbilen . Politiet har en formodning om, at den efterlyste Audi var parkeret på en parkeringsplads bag ved banken, før røveriet det skete ved 16-tiden.
  Oplysninger kan gives til politiet på 1 1 4.
  Vedr. røveri i Bramming er der retteligt tale om 3 gerningsmænd, der er undkørt i koksgrå Audi st.car mod nord. Ukendt reg.nr. #politidk
  
  